b'\n_START_ARTICLE_\nAugustavo apskritis (1840\xe2\x80\x931939)\n_START_SECTION_\nIstorija\n_START_PARAGRAPH_\nApskritis \xc4\xafkurta 1840\xc2\xa0m. Augustavo gubernijoje, nuo 1867\xc2\xa0m. prijungta prie naujai sudarytos Suvalk\xc5\xb3 gubernijos. I pasaulinio karo metu 1915\xc2\xa0m. apskrit\xc4\xaf u\xc5\xbe\xc4\x97m\xc4\x97 Vokietijos imperija ir prijung\xc4\x97 prie Oberosto Lietuvos srities. Pagal 1920 m. liepos 12 d. Lietuvos ir Taryb\xc5\xb3 Rusijos taikos sutart\xc4\xaf beveik visa apskrities teritorija buvo priskirta Lietuvos Respublikai. 1919-1939 m. priklaus\xc4\x97 Balstog\xc4\x97s vaivadijai. Vienu ar kitu metu apskrityje egzistavo \xc5\xa1ie vals\xc4\x8diai: Pruskos vals\xc4\x8dius ir Rudos-Pruskos vals\xc4\x8dius. 1939 m. did\xc5\xbei\xc4\x85j\xc4\x85 dal\xc4\xaf apskrities okupavo Taryb\xc5\xb3 S\xc4\x85junga ir priskyr\xc4\x97 j\xc4\x85 Baltarusijos TSR, kur buvo \xc4\xafkurtas naujas administracinis vienetas - Augustavo rajonas. \xc5\xa0iauriniai Dauspudos ir \xc5\xa0\xc4\x8debros-Ol\xc5\xa1ankos vals\xc4\x8diai atiteko Tre\xc4\x8diajam Reichui, kur buvo prijungti prie Ryt\xc5\xb3 Pr\xc5\xabsijos.\n_START_SECTION_\nGyventojai\n_START_PARAGRAPH_\nPagal 1897\xc2\xa0m. Rusijos imperijos gyventoj\xc5\xb3 sura\xc5\xa1ym\xc4\x85 apskrityje gyveno 79 214 \xc5\xbemon\xc4\x97s. Augustave gyveno 12 743 \xc5\xbemon\xc4\x97s.\n_START_SECTION_\nSuskirstymas\n_START_PARAGRAPH_\n1913\xc2\xa0m. apskrityje buvo 12 vals\xc4\x8di\xc5\xb3: Biala Vielkos vals\xc4\x8dius (centras\xc2\xa0\xe2\x80\x93 Bandzinas), Barglavo vals\xc4\x8dius (centras\xc2\xa0\xe2\x80\x93 Barglavas), Valovi\xc4\x8di\xc5\xb3 vals\xc4\x8dius (centras\xc2\xa0\xe2\x80\x93 Sapackin\xc4\x97), Golinkos vals\xc4\x8dius, Dembovo vals\xc4\x8dius (centras\xc2\xa0\xe2\x80\x93 Jazievas), Dauspudos vals\xc4\x8dius (centras\xc2\xa0\xe2\x80\x93 Ra\xc4\x8dkos), Kalino vals\xc4\x8dius (centras\xc2\xa0\xe2\x80\x93 Bialob\xc5\xbeegai), Kuriankos vals\xc4\x8dius, (centras\xc2\xa0\xe2\x80\x93 Skieblevas), Labno vals\xc4\x8dius (centras\xc2\xa0\xe2\x80\x93 Podlaben\xc4\x97), Petropavlovsko vals\xc4\x8dius (centras\xc2\xa0\xe2\x80\x93 Lipskas), \xc5\xa0tabino vals\xc4\x8dius, \xc5\xa0\xc4\x8debros-Ol\xc5\xa1ankos vals\xc4\x8dius (centras\xc2\xa0\xe2\x80\x93 Naujin\xc4\x97).'